CELEX: 31984R1028
Language: el
Date: 1984-03-31 00:00:00
Title: Κανονισμός (ΕΟΚ) αριθ. 1028/84 του Συμβουλίου της 31ης Μαρτίου 1984 για την τροποποίηση του κανονισμού (ΕΟΚ) αριθ. 2731/75 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου

Avis juridique important

|

31984R1028

Κανονισμός (ΕΟΚ) αριθ. 1028/84 του Συμβουλίου της 31ης Μαρτίου 1984 για την τροποποίηση του κανονισμού (ΕΟΚ) αριθ. 2731/75 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου  

Επίσημη Εφημερίδα αριθ. L 107 της 19/04/1984 σ. 0017 - 0018 Φινλανδική ειδική έκδοση: Κεφάλαιο 3 τόμος 17 σ. 0109  Ισπανική ειδική έκδοση: Κεφάλαιο 03 τόμος 30 σ. 0130  Σουηδική ειδική έκδοση: Κεφάλαιο 3 τόμος 17 σ. 0109  Πορτογαλική ειδική έκδοση : Κεφάλαιο 03 τόμος 30 σ. 0130 

ΚΑΝΟΝΙΣΜΟΣ (ΕΟΚ) αριθ. 1028/84 ΤΟΥ ΣΥΜΒΟΥΛΙΟΥ της 31ης Μαρτίου 1984 για την τροποποίηση του κανονισμού (ΕΟΚ) αριθ. 2731/75 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτουΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 3 παράγραφος 6,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  Εκτιμώντας:  ότι η εξέλιξη της παραγωγής και της κατανάλωσης στον τομέα των σιτηρών απαιτεί να εντατικοποιηθούν μακροπρόθεσμα οι όροι για την παρέμβαση- ότι ο στόχος αυτός μπορεί να επιτευχθεί μόνο με την καθιέρωση περισσότερο περιοριστικών προδιαγραφών για τον  ποιοτικό τύπο και, κατά συνέπεια, για την ελάχιστη ποιότητα που απαιτείται για την παρέμβαση- ότι, για το σκοπό αυτό, πρέπει να προσαρμοσθεί το ποσοστό υγρασίας για τον αραβόσιτο και να ορισθεί το ποσοστό υγρασίας που πρέπει να περιέχει ο ποιοτικός  τύπος του σκληρού σίτου- ότι προβλέπεται να καθοριστεί από την περίοδο εμπορίας 1984/85 τιμή παρέμβασης για το σόργο- ότι ένα παρόμοιο μέτρο απαιτεί τον καθορισμό ενός ποιοτικού τύπου- ότι επ' ευκαιρία των προαναφερθεισών τροποποιήσεων πρέπει να γίνουν ορισμένες τεχνικές βελτιώσεις στον κανονισμό (ΕΟΚ) αριθ. 2731/75 (5),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 2731/75 τροποποιείται ως εξής:  1. Ο τίτλος αντικαθίσταται από το ακόλουθο κείμενο:  "...για τον καθορισμό των ποιοτικών τύπων του μαλακού σίτου, της σίκαλης, της κριθής, του αραβοσίτου, του σόργου και του σκληρού σίτου".  2. Στο άρθρο 4 στοιχείο β), το αναφερόμενο ποσοστό υγρασίας αντικαθίσταται από το ποσοστό 15,5 %.  3. Στο άρθρο 4 στοιχείο γ), η δεύτερη περίπτωση αντικαθίσταται από το ακόλουθο κείμενο:  "- ποσοστό προσμείξεων συνισταμένων από σπόρους: 4 % (ως προσμείξεις συνιστάμενες από σπόρους νοούνται οι σπόροι από άλλα σιτηρά, οι σπόροι που έχουν προσβληθεί από παράσιτα, οι σπόροι που έχουν θερμανθεί με ξήρανση)".  4. Προστίθεται το ακόλουθο άρθρο:  "Άρθρο 4α Ο ποιοτικός τύπος για τον οποίο καθορίζονται η ενδεικτική τιμή και η τιμή παρεμβάσεως του σόργου ορίζεται ως εξής:  α) σόργο υγιές, ανόθευτο και σύμφωνο προς τα συναλλακτικά ήθη, χωρίς οσμές και ζώντα παράσιτα- β) ποσοστό υγρασίας: 15,5 %- γ) ολικό ποσοστό υλών οι οποίες δεν είναι σιτηρά βάσεως υψηλής ποιότητας: 8 %, από το οποίο:  - ποσοστό θραυσμένων σπόρων: 2 % (ως θραυσμένοι σπόροι νοούνται τα μέρη σπόρων ή οι σπόροι που περνούν μέσα από κόσκινο με κυκλικές οπές διαμέτρου 1,8 mm),  - ποσοστό προσμείξεων συνισταμένων από σπόρους: 4 % (ως προσμείξεις συνιστάμενες από σπόρους νοούνται οι σπόροι από άλλα σιτηρά, οι σπόροι που έχουν προσβληθεί από παράσιτα, οι σπόροι που έχουν θερμανθεί με ξήρανση),  - ποσοστό φυτρωμένων σπόρων: 1 %,  - ποσοστό διαφόρων προσμείξεων: 1 % (οι διάφορες προσμείξεις αποτελούνται από σπόρους ζιζανίων, κατεστραμμένους σπόρους, αδρανείς ύλες, λέπυρα, νεκρά έντομα και τμήματά τους)- δ) ποσοστό ταννίνης: 0,30 % ανά χιλιόγραμμο ξηράς ουσίας." 5. Στο άρθρο 5:  - στο στοιχείο α), η λέξη "ξηρός" διαγράφεται,  - προστίθεται το ακόλουθο στοιχείο:  "δ) ποσοστό υγρασίας: 15,5 %".  6. Το άρθρο 6 αντικαθίσταται από το ακόλουθο κείμενο:  "Άρθρο 6 Για την εφαρμογή του παρόντος κανονισμού:  α) οι ύλες που δεν είναι σιτηρά βάσεως υψηλής ποιότητας ορίζονται στο παράρτημα, εκτός από άλλους ορισμούς που περιλαμβάνονται στον παρόντα κανονισμό- β) οι απαραίτητες μέθοδοι για τον προσδιορισμό:  - των υλών που δεν είναι σιτηρά βάσεως υψηλής ποιότητας,  - του ποσοστού υγρασίας,  - των αλευρωδών κόκκων (mitadines) των σπόρων σκληρού σίτου,  - του ποσοστού ταννίνης,  καθορίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75." 7. Τα παραρτήματα I Β και II καταργούνται και, κατά συνέπεια, το "Παράρτημα I Α" γίνεται "Παράρτημα".   Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την έναρξη της περιόδου εμπορίας 1984/85 για καθένα από τα προαναφερόμενα προϊόντα.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαρτίου 1984.  Για το Συμβούλιο Ο Πρόεδρος M. ROCARD  (1) ΕΕ αριθ. L 281 της 1. 11. 1975, σ. 1.  (2) Βλέπε σ. 1 της παρούσας Επίσημης Εφημερίδας.  (3) ΕΕ αριθ. C 62 της 5. 3. 1984, σ. 6.  (4) ΕΕ αριθ. C 104 της 16. 4. 1984, σ. 96.  (5) ΕΕ αριθ. L 281 της 1. 11. 1975, σ. 1.